POROČILO KOMISIJE EVROPSKEMU PARLAMENTU IN SVETU O JAMSTVENEM SKLADU IN NJEGOVEM UPRAVLJANJU V LETU 2011 /* COM/2012/0399 final */





KAZALO 1........... Uvod.............................................................................................................................. 3 2........... Finančni položaj sklada 31. decembra 2011.................................................................... 3 2.1........ Finančni tokovi sklada.................................................................................................... 3 2.2........ Pomembne transakcije.................................................................................................... 5 2.3........ Pomembne transakcije po datumu poročanja................................................................... 5 2.4........ Predstavitev računovodskih izkazov................................................................................ 5 2.4.1..... Podlaga za pripravo........................................................................................................ 6 2.4.2..... Spremembe računovodske politike.................................................................................. 6 2.4.3..... Vpliv sprememb računovodske politike........................................................................... 6 2.4.4..... Predkonsolidirani računovodski izkaz sklada z dne 31. decembra 2011........................... 6 2.4.5..... Jamstveni sklad: predkonsolidirana bilanca stanja............................................................. 7 2.4.6..... Jamstveni sklad: predkonsolidiran izkaz poslovnega izida................................................. 9 3........... Plačila v sklad ali iz njega.............................................................................................. 11 3.1........ Pravna podlaga za plačila v sklad iz splošnega proračuna............................................... 11 3.2........ Plačila v splošni proračun ali iz njega med proračunskim letom....................................... 11 3.2.1..... Oblikovanje rezervacij sklada....................................................................................... 11 3.2.2..... Obresti na naložbe likvidnih sredstev sklada.................................................................. 11 3.2.2.1.. Naložbena politika........................................................................................................ 11 3.2.2.2.. Uspešnost.................................................................................................................... 12 3.2.2.3.. Prihodki od finančnih operacij....................................................................................... 13 3.2.2.4.. Stroški finančnih operacij.............................................................................................. 13 4........... Obveznosti sklada........................................................................................................ 13 4.1........ Zamujena plačila........................................................................................................... 14 4.2........ Prejemek EIB............................................................................................................... 14 POROČILO KOMISIJE EVROPSKEMU PARLAMENTU IN SVETU O JAMSTVENEM SKLADU IN NJEGOVEM UPRAVLJANJU V LETU 2011 1. Uvod Z Uredbo Sveta (ES, Euratom) št. 480/2009 z dne 25. maja 2009[1] (kodificirana različica) je bil ustanovljen Jamstveni sklad za zunanje ukrepe („sklad“) za poplačilo upnikov Unije v primeru zamude porabnika do posojil, ki jih odobri ali zanje da jamstvo Evropska unija. V skladu s členom 7 Uredbe je Komisija finančno poslovodenje sklada zaupala Evropski investicijski banki (EIB) na podlagi sporazuma, ki sta ga podpisali Skupnost in EIB 23. novembra 1994 v Bruslju in 25. novembra 1994 v Luxembourgu („sporazum“). V skladu s členom 8(2) sporazuma mora EIB vsako leto do 1. marca Komisiji predložiti letno poročilo o položaju sklada in njegovem upravljanju („izkaz finančne uspešnosti“) ter računovodski izkaz sklada za predhodno leto („izkaz finančnega položaja sklada“). Druge podrobnosti poročila za leto 2011 so na voljo v delovnem dokumentu služb Komisije. Poleg tega člen 8 Uredbe zahteva, da Komisija Evropskemu parlamentu, Svetu in Računskemu sodišču pošlje poročilo o položaju sklada in njegovem upravljanju za vsako proračunsko leto do 31. maja naslednjega leta. 2. Finančni položaj sklada 31. decembra 2011 Finančni položaj sklada je vsota vseh finančnih tokov, odkar je bil leta 1994 ustanovljen. 2.1. Finančni tokovi sklada Finančni položaj sklada je predstavljen na podlagi mednarodnih standardov računovodskega poročanja (MSRP) ob zaključku proračunskega leta 2011. Vrednost sklada je znašala 1 756 205 156,06 EUR (glej oddelek 3 delovnega dokumenta služb Komisije: Izkaz finančnega položaja sklada z dne 31. decembra 2011 po podatkih EIB). V nadaljevanju je navedena vsota tokov, odkar je bil sklad ustanovljen: Jamstveni sklad || Znesek na dan 31. 12. 2011 || Znesek na dan 31. 12. 2010 || Sprememba plačila iz proračuna v sklad || 3 384 734 500,00 || 3 124 564 500,00 || 260 170 000,00 zaporedni čisti letni izidi || 802 354 046,04 || 760 201 245,08 || 42 152 800,96 izterjava plačil, ki jih sklad opravi za neizpolnjene obveznosti || 576 705 008,19 || 576 705 008,19 || 0,00 druge obveznosti (vključno s provizijami za upravljanje EIB) || 770 809,98 || 747 058,18 || 23 751,80 provizije, prejete ob izterjavi z zamudo (leta 2002) || 5 090 662,91 || 5 090 662,91 || 0,00 pozivi za kritje iz sredstev sklada || (477 860 856,19) || (477 860 856,19) || 0,00 zaporedna vračila v proračun (vključno z izjemnim vračilom v proračun zaradi pristopa novih držav članic) || (2 501 391 526,79) || (2 501 391 526,79) || 0,00 prilagoditev vrednosti portfelja v skladu z vrednotenjem MSRP || (34 197 488,08) || (1 845 165,61) || (32 352 322,47) računovodska vrednost sklada || 1 756 205 156,06 || 1 486 210 925,77 || 269 994 230,29 Računovodska vrednost sklada se je leta 2011 povečala za približno 270 milijonov EUR. To je mogoče razložiti s: povečanjem · prispevka iz proračuna (znesek oblikovanja rezervacij) v višini 260,17 milijona EUR, da se sklad prilagodi ciljnemu znesku v višini 9 %, · neto prihodki iz finančnih operacij so znašali 42,15 milijona EUR; zmanjšanjem · vrednost portfelja se je zmanjšala za (32,3 milijona EUR) zaradi nihanja cen v okviru finančne krize, · vrednost sklada se je prav tako zmanjšala za (0,024 milijona EUR) zaradi zadevnega povečanja provizij za upravljanje, ki se plačajo EIB. 2.2. Pomembne transakcije (1) Januarja 2011 se je prispevek iz proračuna v sklad izračunal v skladu s členom 3 in členom 5 Uredbe: člen 3 Uredbe[2] določa ciljni znesek sklada, ki znaša 9 % skupnih neplačanih obveznosti do virov sredstev iz vsake operacije, povečanih za neplačane zapadle obresti. Člen 5 Uredbe navaja, da se znesek, ki se prenese iz proračuna v sklad v letu n+1, izračuna na osnovi razlike ob koncu leta n–1 med ciljnim zneskom in vrednostjo neto premoženja sklada, kot je izračunana na začetku leta n. Za prilagoditev sklada na 9 % skupnih neplačanih obveznosti do virov sredstev je bilo v proračunu za leto 2012 za prispevek skladu namenjenih 260,17 milijona EUR. 31. 12. 2010 je ciljni znesek znašal 1 745,63 milijona EUR, kar ustreza 9 % skupnih neplačanih zajamčenih operacij (19 395,86 milijona EUR). Razlika med ciljnim zneskom in neto sredstvi sklada v višini 1 485,46 milijona EUR je bila 31. 12. 2010 enaka znesku 260,17 milijona EUR. Ta znesek se je zahteval za oblikovanje rezervacij sklada v letu 2012, novembra 2011 pa sta ga odobrila Svet in Evropski parlament. Pozneje je bil prepoznan kot terjatev sklada iz proračuna. (2) 28. 2. 2011 je bil iz proračuna v sklad prenesen znesek v višini 138,88 milijona EUR, kar ustreza znesku oblikovanja rezervacij iz leta 2011 (za natančne podatke glej odstavek 3.2.1 oblikovanje rezervacij sklada). 2.3. Pomembne transakcije po datumu poročanja 20. februarja 2012 je bil iz proračuna v sklad prenesen znesek v višini 260,17 milijona EUR, kar ustreza znesku oblikovanja rezervacij za leto 2012. 2.4. Predstavitev računovodskih izkazov Ker se je Komisija odločila, da bo svoje izkaze predstavljala v skladu z novimi računovodskimi pravili, ki temeljijo na načelih mednarodnih računovodskih standardov za javni sektor[3] in mednarodnih standardov računovodskega poročanja, so bili v skladu s temi načeli izdelani tudi predkonsolidirani računovodski izkazi, kot navaja delovni dokument služb Komisije. 2.4.1. Podlaga za pripravo Računovodski izkazi sklada so bili pripravljeni v skladu z računovodskimi pravili, ki jih je sprejel računovodja Evropske komisije, zlasti v skladu z „Računovodskim pravilom 11 – finančna sredstva in obveznosti“[4]. 2.4.2. Spremembe računovodske politike V računovodskih izkazih za leto 2011 je sklad spremenil svojo računovodsko politiko za prispevke. Na podlagi prejšnje računovodske politike, ki se je uporabljala do 31. decembra 2010, so bili v bilanci stanja sklada prispevki priznani ali pa je bilo pripoznanje prispevkov odpravljeno na dan, ko je bilo plačilo posredovano Evropski komisiji ali ko je Evropska komisija plačilo opravila. V okviru nove računovodske politike, ki se uporablja od 1. januarja 2011, pa so v bilanci stanja sklada prispevki priznani ali pa je pripoznanje prispevkov odpravljeno na dan, ko zapadejo v skladu s členi 3, 4, 5 in 6 Uredbe. Ta sprememba v računovodski politiki za prispevke zagotavlja več relevantnih informacij o bilanci stanja sklada, saj so sprejeti in objavljeni sklepi o financiranju jamstvenega sklada obvezni izdatki iz splošnega proračuna Evropske unije[5]. Sprememba računovodske politike se uporablja za nazaj, primerjalne informacije pa so bile ustrezno prilagojene. Sprememba računovodske politike vpliva na naslednje prilagoditve bilance stanja: povečanje kratkoročnih sredstev – terjatve iz naslova prispevkov za 260 170 000 EUR (primerjalne številke za leto 2010: povečanje kratkoročnih sredstev – terjatve iz naslova prispevkov za 138 880 000 EUR); povečanje neplačanih dodeljenih prispevkov za 260 170 000 EUR (primerjalne številke za leto 2010: povečanje za 138 880 000 EUR). 2.4.3. Vpliv sprememb računovodske politike Spremembe ne vplivajo na izkaz poslovnega izida ali izračun oblikovanju rezervacij. 2.4.4. Predkonsolidirani računovodski izkaz sklada z dne 31. decembra 2011 Predkonsolidirani računovodski izkaz sklada se pripravi zato, da se vključijo računovodske operacije, ki niso vključene v računovodski izkaz sklada, ki ga pripravi EIB (glej delovni dokument služb Komisije). Take operacije je treba vključiti zaradi zaporednih zamujenih obveznosti, ki so nastale od začetka obstoja sklada. Če upravičenec do posojila, za katerega jamči sklad, zamudi pri izpolnjevanju obveznosti, bi morala predkonsolidirana bilanca stanja vključevati vsa morebitna zaostala plačila, povečana za obračunane zamudne obresti in druge računovodske časovne razmejitve[6], vse do popolnih poplačil dolgovanih zneskov skladu. Ob koncu leta bo za sklad pripravljen celoten niz računovodskih izkazov, ki se konsolidirajo v konsolidirani bilanci stanja EU. 31. decembra 2011 ni bilo zamujenih plačil. Skupni znesek v predkonsolidirani bilanci stanja tako znaša 1 756 205 156,06 EUR. Glavne spremembe pri predstavitvi izkazov so razložene v opombah in so tako skladne s številkami v računovodskem izkazu EIB, predstavljenem v delovnem dokumentu služb Komisije. 2.4.5. Jamstveni sklad: predkonsolidirana bilanca stanja Predkonsolidirana bilanca stanja je priprava bilance stanja za konsolidacijo v konsolidiranih finančnih izkazih EU. Glavne spremembe so obrazložene v opombah k bilanci stanja. Bilanca stanja: sredstva v EUR || 2011 || 2010 KRATKOROČNA SREDSTVA || || Kratkoročne naložbe || 1 194 552 654,14 || 1 153 319 651,66 Portfelj sredstev, razpoložljivih za prodajo – strošek || 1 206 885 759,50 || 1 134 968 726,10 Portfelj sredstev, razpoložljivih za prodajo – aktuarska razlika || 913 066,98 || (1 355 359,96) Portfelj sredstev, razpoložljivih za prodajo – popravek na pošteno vrednost || (34 189 857,13) || (1 888 129,14) Portfelj sredstev, razpoložljivih za prodajo – časovne razmejitve || 20 943 684,79 || 21 594 414,66 Kratkoročne poslovne terjatve || 260 170 000,00 || 138 880 000,00 Drugo || 260 170 000,00 || 138 880 000,00 Denarna sredstva in njihovi ustrezniki || 301 482 501,92 || 194 011 274,11 Tekoči računi || 1 340 446,23 || 1 426 322,04 Kratkoročni depoziti – nominalno || 299 600 000,00 || 123 637 000,00 Obračunane obresti na kratkoročne depozite || 542 055,69 || 155 055,48 Drugi denarni ustrezniki – strošek || || 68 708 475,06 Obračunane obresti na druge denarne ustreznike || || 84 421,53 || || Kratkoročna sredstva skupaj || 1 756 205 156,06 || 1 486 210 925,77 || || SKUPAJ || 1 756 205 156,06 || 1 486 210 925,77 Bilanca stanja: obveznosti v EUR || 2011 || 2010 || || A. LASTNIŠKI KAPITAL || || Kapital (Jamstveni sklad) || 987 277 788,12 || 623 172 973,21 Vplačani prispevki || 727 107 788,12 || 484 292 973,21 Dodeljeni prispevki || 260 170 000,00 || 138 880 000,00 Rezerve || (34 197 488,08) || (1 845 165,61) Prva uporaba – rezerva poštene vrednosti || (7 630,95) || 42 963,53 Sprememba poštene vrednosti sredstev, razpoložljivih za prodajo || (34 189 857,13) || (1 888 129,14) Zbrani presežek/primanjkljaj || 760 201 245,08 || 821 618 687,47 Preneseni rezultati || 760 201 245,08 || 821 618 687,47 Poslovni izid v zadevnem letu || 42 152 800,96 || 42 517 372,53 Lastniški kapital skupaj || 1 755 434 096,22 || 1 485 463 867,60 || || KRATKOROČNE OBVEZNOSTI || || Obveznosti || 770 809,98 || 747 058,17 Drugo || 770 809,98 || 747 058,17 Kratkoročne obveznosti skupaj || 770 809,98 || 747 058,17 || || SKUPAJ || 1 756 205 156,06 || 1 486 210 925,77 Pojasnila k bilanci stanja: · „kratkoročne terjatve/drugo“ vsebujejo znesek oblikovanja rezervacij za leto 2012, ki ga je iz proračuna EU treba plačati v sklad v začetku leta 2012. lahko vključujejo tudi znesek pozivov za kritje sklada, ki so lahko včasih terjatve, vključno s kapitalom, obrestmi in kaznimi, ki se plačajo v proračun Evropske unije po sprožitvi jamstva sklada. · razlika v „zbranem presežku“ v lastniškem kapitalu v primerjavi s finančnim položajem sklada, predstavljenim v delovnem dokumentu služb Komisije, je pojasnjena z zaporednimi vračili zneskov pozivov za kritje in kazni v sklad. · „obveznosti/drugo“ za leto 2011 vključujejo provizije EIB za upravljanje, revizijske stroške in obračun pristojbin za izterjavo, ki se plačajo EIB po plačilu kazenskih taks skladu. · Komisija leta 2011 in 2010 v portfelju sklada ni zabeležila nobenih oslabitev deležev državnih obveznic in obveznic z državnim jamstvom v EU. Zabeleženih ni bilo nobenih oslabitev deležev grških državnih obveznic in obveznic z državnim jamstvom. · izpostavljenost sklada državnemu tveganju EU glede na državo je mogoče najti v delovnem dokumentu služb Komisije. 2.4.6. Jamstveni sklad: predkonsolidiran izkaz poslovnega izida Na enak način kot bilanca stanja se za vključitev v konsolidirane finančne izkaze EU pripravi tudi predkonsolidiran izkaz poslovnega izida. Glavni popravki so obrazloženi v opombi k predkonsolidiranemu izkazu poslovnega izida. Konsolidiran izkaz poslovnega izida v EUR || 2011 || 2010 || || Prihodki od finančnih operacij || 44 976 268,71 || 43 367 717,93 Prihodki od obresti || || Prihodki od obresti na denarna sredstva in njihova ustreznike || 4 118 369,38 || 1 359 361,52 Prihodki od obresti na sredstva, razpoložljiva za prodajo || 40 771 673,71 || 40 351 233,09 Drugi prihodki od obresti || 86 225,62 || 80 574,54 Realiziran dobiček od prodaje sredstev, razpoložljivih za prodajo || || 1 576 548,78 Stroški finančnih operacij || (2 823 717,61) || (850 345,40) Realizirana izguba od prodaje sredstev, razpoložljivih za prodajo || (1 940 019,61) || Drugi finančni stroški || (883 448,14) || (850 345,40) Od tega provizije za upravljanje || (739 809,98) || (715 037,50) Presežek od dejavnosti, ki niso povezane s poslovanjem || 42 152 800,96 || 42 517 372,53 || || Poslovni izid v zadevnem letu || 42 152 800,96 || 42 517 372,53 Opomba k predkonsolidiranemu izkazu poslovnega izida: „Drugi finančni stroški“ vključujejo provizije EIB za upravljanje, revizijske stroške in obračun pristojbin za izterjatev, ki se plačajo EIB po plačilu neplačanih kazenskih taks skladu. 3. Plačila v sklad ali iz njega Ta oddelek obravnava finančne tokove v sklad ali iz njega. 3.1. Pravna podlaga za plačila v sklad iz splošnega proračuna Uredba je bila spremenjena leta 2007[7], da bi se zagotovila učinkovitejša poraba proračunskih sredstev tako, da oblikovanje rezervacij sklada zagotavlja na podlagi zabeleženih zneskov neplačanih zajamčenih posojil. Ciljni znesek je 9 % neplačanih posojil in zajamčenih posojil, vključno z vsemi vrstami zajetih operacij (posojila EIB, MFA in Euratom) zunaj EU. Razlika med ciljnim zneskom in vrednostjo neto sredstev sklada bo povzročila oblikovanje rezervacij iz proračunske vrstice 01040114 „Oblikovanje rezervacij Jamstvenega sklada“ v sklad ali v primeru presežkov plačila iz sklada v proračun. Znesek, ki je na voljo za financiranje sklada, se zagotavlja prek proračunske vrstice 01040114 „Oblikovanje rezervacij Jamstvenega sklada“ iz postavke 4 (Zunanji odnosi). 3.2. Plačila v splošni proračun ali iz njega med proračunskim letom 3.2.1. Oblikovanje rezervacij sklada Na podlagi neplačanih zajamčenih operacij v višini 16 360,73 milijona EUR od 31. decembra 2009 je bil v proračunsko vrstico 01040114 „Oblikovanje rezervacij Jamstvenega sklada“ iz izkaza dohodkov splošnega proračuna Evropske unije za leto 2011 vknjižen znesek 138,88 milijona EUR. Znesek je bil 28. februarja 2011 iz proračuna v sklad izplačan z eno transakcijo. 3.2.2. Obresti na naložbe likvidnih sredstev sklada 3.2.2.1. Naložbena politika Likvidna sredstva sklada se vlagajo v skladu z načeli upravljanja, določenimi v Prilogi k Sporazumu, kakor je bil spremenjen z Dopolnilnim sporazumom št. 1 z dne 17. in 23. septembra 1996, Dopolnilnim sporazumom št. 2 z dne 26. aprila in 8. maja 2002, Dopolnilnim sporazumom št. 3 z dne 25. februarja 2008 in Dopolnilnim sporazumom št. 4 z dne 9. novembra 2010. Zato je treba 20 % sredstev sklada vložiti v kratkoročne naložbe (do enega leta). Te naložbe vključujejo vrednostne papirje z variabilno obrestno mero, ne glede na njihove datume zapadlosti, in vrednostne papirje s fiksno obrestno mero, ki jim preostaja največ eno leto do zapadlosti, ne glede na njihovo začetno zapadlost. To je zato, ker se vrednostni papirji s fiksno obrestno mero povrnejo v 100 % svoje nominalne vrednosti ob zapadlosti, medtem ko je vrednostne papirje z variabilno obrestno mero mogoče kadar koli prodati po ceni, ki je blizu 100 %, ne glede na preostalo obdobje do zapadlosti. Da se ohrani ravnotežje med različnimi instrumenti, ki zagotavljajo potrebno likvidnost, se zadrži najmanj 100 milijonov EUR v instrumentih denarnega trga, še zlasti bančnih depozitih. O seznamu bank, ki imajo dovoljenje za sprejemanje depozitov, se dogovorita Komisija in EIB. Seznam je bil zaradi sprememb v ocenah bank redno posodobljen. Vse banke imajo za kratkoročne naložbe oceno najmanj P1 po bonitetni agenciji Moody's ali enakovredno oceno po bonitetnih agencijah Standard & Poor’s ali Fitch. Za naložbe, ki jih opravijo zadevne banke, veljajo pravila, ki zagotavljajo konkurenčno donosnost in preprečujejo kakršno koli koncentracijo tveganj. 3.2.2.2. Uspešnost V neugodnem gospodarskem okolju je sklad dosegel absolutni donos +0,7157 %. Na finančne trge je leta 2011 najbolj vplivala nadaljujoča se dolžniška kriza v Evropi. Razmere na finančnih trgih so se poleti znatno poslabšale zaradi zaskrbljenosti glede državnega dolga v euroobmočju, kljub razpravam o razširitvi instrumenta EU za reševanje, vzpostavitvi trajnega kriznega mehanizma od sredine leta 2013 (posledično prenesenega nazaj do sredine leta 2012) in intenzivnim prizadevanjem za rešitev finančnih težav Grčije. Premije za tveganje in obrestne mere za državne obveznice so se v letu 2011 povišale, zlasti za države na obrobju euroobmočja. Zato je uspešnost sklada med letom zelo nihala, nanj pa sta močno vplivali negotovost in nestanovitnost na finančnih trgih. Vrednost portfelja se je znižala pod primerjalno vrednost[8] za (138,85) bazičnih točk (za natančne informacije glej oddelek 2.4. „Uspešnost“ delovnega dokumenta služb Komisije) pretežno zaradi zmanjšanja tržne vrednosti grških obveznic v portfelju[9]. 3.2.2.3. Prihodki od finančnih operacij Leta 2011 so prihodki od obresti na denarna sredstva in njihove ustreznike, tekoče račune sklada in vrednostne papirje znašali 44 976 268,71 EUR, razporejeni pa so bili sledeče: Opis: || 2011 || 2010 Prihodki od obresti na denarna sredstva in njihove ustreznike || 4 118 369,38 || 1 359 361,52 obračunane obresti na kratkoročne depozite || 3 797 877,59 || 1 253 213,48 sprememba obračunanih obresti na kratkoročne depozite || 302 578,68 || 91 363,69 obresti na bančne tekoče račune || 17 913,11 || 14 784,35 Prihodki od obresti na sredstva, razpoložljiva za prodajo || 40 771 673,71 || 40 351 233,09 obračunane obresti – portfelj, razpoložljiv za prodajo || 41 853 323,85 || 39 633 686,93 sprememba obračunanih obresti – portfelj, razpoložljiv za prodajo || (650 729,87) || 1 396 474,35 premija/diskont || (430 920,27) || (678 928,19) Prihodki od izposoje vrednostnih papirjev || 86 225,62 || 80 574,54 Realizirani dobiček od prodaje finančnih sredstev || – || 1 576 548,78 Obresti na finančne naložbe likvidnih sredstev sklada || 44 976 268,71 || 43 367 717,93 Obračunane obresti se vknjižijo v rezultate proračunskega leta. 3.2.2.4. Stroški finančnih operacij Stroški finančnih operacij so znašali (2 823 717,61 EUR), od katerih se (1 940 019,61 EUR) nanaša na realizirane izgube pri prodaji sredstev, razpoložljivih za prodajo. Ostalo so provizije EIB za upravljanje (739 809,98 EUR), drugi finančni stroški (111 527,16 EUR) in pristojbine za zunanjo revizijo (32 111,00 EUR). 4. Obveznosti sklada Obveznosti sklada ustrezajo vsem finančnim obveznostim, ki jih ima sklad. 4.1. Zamujena plačila Leta 2011 ni bilo zabeleženih nobenih pozivov za kritje, povezanih s zamujenimi plačili skladu. · Morebitni pozivi za kritje Jamstvenega sklada po zamujenih plačilih Zaradi čedalje slabših razmer v Siriji, ki so posledica resnih kršitev človekovih pravic in temeljnih svoboščin, se je Svet za zunanje zadeve 23. maja 2011 odločil, da bo začasno prekinil vse priprave v zvezi z novimi dvostranskimi programi sodelovanja in vse tekoče dvostranske programe s sirskimi oblastmi v okviru evropskega sosedskega in partnerskega instrumenta (ENPI) in instrumenta MEDA. Poleg tega je Svet pozval EIB, da ne odobri novega financiranja dejavnosti v Siriji. V resoluciji z dne 7. julija 2011 je Evropski parlament pozdravil sklepe Sveta, da uvede stroge ukrepe proti Siriji, ter začasno prekinitev vseh novih operacij EIB v tej državi. Poleg tega je Svet 14. novembra 2011 sklenil, da prepove izplačila EIB v povezavi z obstoječimi posojilnimi pogodbami med Sirijo in EIB ter začasno prekine pogodbe EIB o tehnični pomoči za državne projekte v Siriji. Ta sklep je bil nato vključen v Sklep Sveta 2011/782/SZVP z dne 1. decembra 2011 in Uredbo Sveta (EU) št. 36/2012 z dne 18. januarja 2012. · Dogodek po datumu poročanja 29. februarja 2012 je bila Komisija obveščena, da posojila v višini 15,4 milijona EUR, ki so bila odobrena Arabski republiki Siriji ter so zapadla novembra in decembra 2011, še vedno niso bila odplačana. Sklad bi zato lahko pričakoval prejem pozivov za kritje povračila teh posojil v prvem semestru leta 2012, če banka ne bi prejela zneska, ki ga dolguje Arabska republika Sirija. 4.2. Prejemek EIB Drugi dopolnilni sporazum k sporazumu, podpisanem 26. aprila in 8. maja 2002, določa, da se prejemek banke izračuna na podlagi degresivne letne stopnje provizije za vsako ustrezno tranšo sredstev sklada. Ta prejemek se izračuna na podlagi letnega povprečja sredstev sklada. Prejemek banke za leto 2011 znaša 739 809,98 EUR in je bil vknjižen v izkaz poslovnega izida, v bilanci stanja pa je zabeležen kot časovne razmejitve (obveznosti). [1] UL L 145, 10.6.2009, str. 10 („Uredba“). [2] Uredba določa, da finančne posle z državami pristopnicami, ki so zajeti v skladu, po datumu pristopa še naprej krije jamstvo EU. Od navedenega datuma dalje to sicer niso več zunanji ukrepi EU in so vključeni neposredno v splošni proračun Evropske unije ter niso več zajeti v skladu. [3] IPSAS, mednarodni računovodski standardi v javnem sektorju (International Public Sector Accounting Standards). [4] Pravilo temelji na revidiranih standardih MRS 32 in 39, kot ju je 18. decembra 2003 izdala Uprava za mednarodne računovodske standarde (IASB), in zaradi tega ne vključujeta izločenih določb iz različice MRS 39, ki jo je Komisija potrdila 19. novembra 2004. [5] Medinstitucionalni sporazum (2006/C 139/01) med Evropskim parlamentom, Svetom in Komisijo o proračunski disciplini in dobrem finančnem poslovodenju, UL C 139, 14.6.2006, str. 1. [6] Druge računovodske časovne razmejitve vključujejo morebitne tečajne razlike, ki se poplačajo z drugimi obveznostmi (zlasti pristojbine za izterjatev, ki se plačajo EIB). [7] Uredba Sveta (ES, Euratom) št. 89/2007 z dne 30. januarja 2007 o spremembi Uredbe Sveta (ES, Euratom) št. 2728/94 o ustanovitvi Jamstvenega sklada za zunanje ukrepe, UL L 22, 31.1.2007, str. 1. [8] Grške in portugalske obveznice zaradi neustreznih ocen niso zastopane v primerjalni vrednosti. [9] Grške in portugalske obveznice zaradi neustreznih ocen niso zastopane v primerjalni vrednosti.